পাকিস্তান হয়ে ঢুকত ভারতে! বিপুল অস্ত্র-সহ গ্রেফতার ৪

নয়াদিল্লি: দিল্লি (Delhi) বিস্ফোরণের তদন্তের মাঝেই বড় সাফল্য গোয়েন্দাদের, উদ্ধার একাধিক বিদেশি পিস্তল (Weapons Seized), গ্রেফতার ৪। শনিবার দিল্লি থেকে ISI-র মদতপুষ্ট একটি বড় অস্ত্র পাচারকারী চক্রের ৪ সদস্যকে গ্রেফাতার করেছেন দিল্লি পুলিশের ক্রাইম ব্রাঞ্চের গোয়েন্দারা। পুলিশ সূত্রে খবর, যে বিদেশি অস্ত্রগুলি (Arms Trafficking) উদ্ধার হয়েছে সেগুলি চিন এবং তুরস্কে তৈরি। সেই অস্ত্র পাকিস্তান হয়ে ভারতে ঢুকত। পুলিশের একটি সূত্রের দাবি, যে পাচারচক্রে হদিস মিলেছে, সেই চক্রটির সঙ্গে পাক গুপ্তচর সংস্থা আইএসআই-এর যোগাযোগের প্রমাণও মিলেছে।

সূত্রের খবর, দিল্লি এবং তার আশপাশের রাজ্যগুলিতে অস্ত্র সরবরাহ করা হচ্ছিল। পাকিস্তান থেকে ড্রোনের মাধ্যমে এই বিদেশি অস্ত্র ভারতে সরবরাহ করা হচ্ছিল। পুলিশ সূত্রে খবর, বিপুল পরিমাণ এই অস্ত্র পঞ্জাবে ভারত-পাকিস্তান সীমান্ত দিয়ে সরবরাহ করা হয়েছে বলে সন্দেহ করা হচ্ছে। তদন্তকারীদের সন্দেহ, লরেন্স বিশ্নোই, বামবীহা, গোগী এবং হিমাংশু ভাউ গ্যাংয়ের কাছে এই অস্ত্র সরবরাহ করা হচ্ছিল। ধৃতদের নাম অজয় ওরফে মনু, দলবিন্দর, রোহন এবং মনদীপ। এদের মধ্যে দু’জনকে দিল্লি-পাঞ্জাবের সীমানা থেকে গ্রেফতার করা হয়েছে।

আরও পড়ুন: নৌসেনার গোপন তথ্য পাচারের অভিযোগ! গ্রেফতার ২

দিল্লি পুলিশের ডেপুটি কমিশনার সঞ্জীব কুমার যাদব জানিয়েছেন, পাকিস্তান থেকে ড্রোনের মাধ্যমে ভারতে পাচার করা হচ্ছিল এই অস্ত্রগুলি। চিন এবং তুরস্কে তৈরি হওয়া পিস্তল উদ্ধার হওয়া বন্দুকগুলির মধ্যে রয়েছে। রয়েছে তুরস্কে তৈরি হওয়া পিস্তল PX 5.7, যা মিলিটারি এবং সশস্ত্র বাহিনী ব্যবহার করে। এ ছাড়াও উদ্ধার হয়েছে চিনে বানানো PX 3 পিস্তল। প্রত্যেকটিই অত্যাধুনিক সেমি অটোমেটিক পিস্তল। এ ছাড়াও ৯২ রাউন্ড কার্তুজও উদ্ধার করা হয়েছে। পুলিশের অনুমান ড্রোনের মাধ্যমে ওই বন্দুকগুলি ভিনদেশে পাচার করতে চেয়েছিল দুষ্কৃতীরা। এই চক্রের সঙ্গে পাকিস্তানের গোয়েন্দা সংস্থা ISI-এর যোগ থাকতে পারে বলে অনুমান করা হচ্ছে। ধৃতদের জিজ্ঞাসাবাদ করে পুলিশ এই চক্রের সঙ্গে আর কারা জড়িত রয়েছে তা জানার চেষ্টা করছে।

অন্য খবর দেখুন